**Ústredie práce, sociálnych vecí a rodiny**

**Číslo výberového konania:  VKP/2025/1**

**Názov projektu: *„Inovácia v poskytovaní pomoci osobám ohrozeným chudobou alebo sociálnym vylúčením“* ITMS projektu:**

**Funkcia**  **(pracovná pozícia v rámci NP):**

Zamestnanec pri výkone práce vo verejnom záujme v rámci Národného projektu s názvom *„Inovácia v poskytovaní pomoci osobám ohrozeným chudobou alebo sociálnym vylúčením“.“ – zamestnanec úradu PSVR vykonávajúci prácu v prirodzenom prostredí osôb cieľovej skupiny.*

Organizačný útvar: oddelenie peňažných príspevkov na kompenzáciu ťažkého zdravotného postihnutia a posudkových činností, odbor sociálnych vecí a rodiny, Úrad práce, sociálnych vecí a rodiny Komárno

**Počet voľných miest** : 1 (doba určitá počas realizácie národného projektu; predpokladaný nástup 07/2025)

**Doba trvania pracovného pomeru zamestnanca:** do skončenia národného projektu, do 31.12.2026

**Miesto výkonu práce**: Úrad práce, sociálnych vecí a rodiny Komárno, Župná 15

Hlavné úlohy:  15.07.03 Poradenská práca prvého kontaktu vrátane predbežnej klasifikácie problému klienta a poradenského usmernenia a poskytovanie relevantných informácií pri riešení krízových situácií, problémov a zlyhaní v osobnom živote, v partnerských vzťahoch a rodinných vzťahoch a v širšom prostredí prostredníctvom poradenských postupov vrátane preventívnej a resocializačnej práce s jednotlivcom, rodinou alebo skupinou.

Činnosti budú zamerané najmä na:

* vyhľadávanie jednotlivcov a rodín v nepriaznivej sociálnej situácii v rámci cieľovej skupiny,
* aktívna práca s jednotlivcom a rodinami v ich prirodzenom prostredí, ktoré už vyhľadali pomoc úradov PSVR za účelom poskytnutia adekvátnej pomoci a poradenstva,
* komplexné odborné posudzovanie životnej situácie v kontexte ich sociálnych vzťahov, poskytovanie odborných informácií o možnostiach riešenia nepriaznivej sociálnej situácie, poskytovanie odborného komplexného poradenstva,
* poskytovanie sociálnej intervencie, plánovanie procesu riešenia sociálneho problému a navrhovanie jednotlivých krokov spolupráce pri riešení nepriaznivej sociálnej situácie jednotlivcov a rodín,
* podpora sieťovania zdrojov pomoci pre cieľovú skupinu, sprostredkovanie kontaktu a uľahčovanie komunikácie s ďalšími subjektmi v spoločenskom prostredí na lokálnej a regionálnej úrovni (napr. inštitúciami, obcami, vyššími územnými celkami, mimovládnymi neziskovými organizáciami),
* motivácia jednotlivca a rodín k predchádzaniu sociálneho zlyhania a k samostatnému riešeniu problémov v budúcnosti,
* spracovávanie záznamov z mapovania potrieb a sociálnej situácie cieľovej skupiny v prirodzenom rodinnom prostredí (v úzkej spolupráci s kmeňovými zamestnancami úradov PSVR),
* spracovávanie úradných záznamov a správ.

**Platová trieda: 7,** tarifný plat určený v súlade so zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov

**POŽIADAVKY NA ZAMESTNANCA:**

**Požadované vzdelanie uchádzača:** **minimálne VŠ I. stupňa**

**Prax:** nevyžaduje sa

**Jazykové znalosti:** znalosť jazyka národnostnej menšiny (maďarského) výhodou

**Počítačové a iné znalosti:** Microsoft Word, Microsoft Excel, Microsoft Outlook, Internet na pokročilej úrovni.

**Iné znalosti:** vodičský preukaz skupiny B výhodou, aktívny vodič

**Požadované schopnosti a osobnostné vlastnosti:** flexibilita a otvorenosť pre prácu v špecifických podmienkach , angažovanosť pre sociálnu prácu s ohrozenou a dysfunkčnou rodinou, zvládanie stresu a záťažových situácií, schopnosť efektívnej komunikácie s rizikovou klientelou a participujúcimi inštitúciami, jasné a zrozumiteľné vyjadrovanie, svedomitosť a spoľahlivosť, samostatnosť, adaptabilita a flexibilita

**Požadované odborné znalosti:**

* Ústava SR
* zákon č. 447/2008 Z.z. o peňažných príspevkoch na kompenzáciu ťažkého zdravotného postihnutia
* zákon č. 601/2003 Z.z.o životnom minime
* zákon č. 71/1967 Z.z. o správnom konaní
* zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov

**Kontakt pre poskytnutie informácií:**

Meno a priezvisko kontaktnej osoby: Mgr. Edita Bertová

Telefón: 035/2443121

E-mail: edita.bertova@upsvr.gov.sk

**Adresa zamestnávateľa**:

Úrad práce, sociálnych vecí a rodiny Komárno

Nám. M. R. Štefánika 9

945 01 Komárno

**Doručovacia adresa zamestnávateľa:**

Úrad práce, sociálnych vecí a rodiny Komárno

P.O.BOX 183

945 05 Komárno 5

**Požadované doklady pre prihlásenie sa do výberového konania pre zamestnanca pri výkone práce vo verejnom záujme:**

* písomná žiadosť o zaradenie do výberového konania s uvedením čísla výberového konania;
* motivačný list;
* kópia vysvedčenia, diplomu alebo iného rovnocenného dokladu o najvyššom dosiahnutom vzdelaní;
* profesijný štruktúrovaný životopis vo formáte EUROPASS
* čestné vyhlásenie o bezúhonnosti
* písomné čestné vyhlásenie o pravdivosti všetkých údajov uvedených v kópii diplomu a profesijnom štruktúrovanom životopise;

**Termín podania žiadosti o zaradenie do výberového konania je do 12.6.2025.**

**V určenom termíne ich zasielajte na adresu zamestnávateľa alebo e-mailom na adresy, ktoré sú  uvedené v texte inzerátu. Rozhodujúci je dátum podania na poštovú prepravu alebo dátum odoslania e-mailu. Po tomto termíne budú vybraní uchádzači pozvaní na osobný pohovor.  Svoj telefonický a e-mail kontakt uveďte vo svojej žiadosti.**